**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE 2023-09-19 SUTARTIES NR. S-1026**

2024-09-04

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-09-19 Šalys sudarė pirkimo sutartį Nr. S-1026 (toliau – **Sutartis**), projekte „Magistralinio kelio A14 Vilnius–Utena ruožo nuo 93,726 iki 95,653 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu projekto vykdymo priežiūra patikslino techninį darbo projektą dėl seno pastato gelžbetoninių pamatų atkasimo ir klaidų techninio darbo projekto brėžiniuose, susijusių su akustinės sienos detalėmis, atsirado poreikis atlikti papildomus darbus (detalizuoti **Priede Nr. 3**), kurių kaina sudaro 9 858,15 Eur;
4. Sutarties vykdymo metu projekto vykdymo priežiūra patikslino galutinių darbų kiekių darbo projekto dalyse „Susisiekimo dalis“ ir „Konstrukcijų dalis“ žiniaraščius ir nustatė neatitikimus lyginant projektinius bei faktinius darbų kiekius, dėl kurių atsirado poreikis neatliekamiems (atsisakomiems) darbams (detalizuoti **Priede Nr. 3**), kurių vertė sudaro 264,04 Eur;
5. Sutarties XII skyriaus „Papildomi darbai ir neatliekami darbai. Sutarties keitimo tvarka“ 141 punktu Šalys susitarė dėl galimybės pakeisti Sutarties kainą dėl atsiradusių papildomų darbų;

Šalys, remdamosi Sutarties XII skyriaus nuostatomis, sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 11 928,36 Eur (vienuolika tūkstančių devyni šimtai dvidešimt aštuoni eurai 36 ct.).
   2. papildomų darbų kaina be PVM yra 9 858,15 Eur (devyni tūkstančiai aštuoni šimtai penkiasdešimt aštuoni eurai 15 ct.).
   3. 21 proc. PVM yra 2 070,21 Eur (du tūkstančiai septyniasdešimt eurų 21 ct.).
2. Šalys susitaria dėl neatliekamų (atsisakomų) darbų kainos:
   1. viso neatliekamų (atsisakomų) darbų kaina su PVM yra 319,49 Eur (trys šimtai devyniolika eurų 49 ct.).
   2. neatliekamų (atsisakomų) darbų kaina be PVM yra 264,04 Eur (du šimtai šešiasdešimt keturi eurai 04 ct.).
   3. 21 proc. PVM yra 55,45 Eur (penkiasdešimt penki eurai 45 ct.).
3. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 7 020 172,14 EUR su PVM (septyni milijonai dvidešimt tūkstančių vienas šimtas septyniasdešimt du eurai 14 ct); suma be PVM yra 5 801 795,16 EUR (penki milijonai aštuoni šimtai vienas tūkstantis septyni šimtai devyniasdešimt penki eurai 16 ct)“*

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 11 608,87 Eur (su PVM). Galutinė Sutarties kaina yra: 7 020 172,14 Eur (su PVM).
2. Šalys susitaria, kad dėl papildomų darbų yra suteikiamas papildomas darbų atliko terminas: 8 kalendorinės dienos.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1. Priedas Nr. 1 – 2024 m. gegužės 14 d. Nr. SD24-641 Motyvuotas siūlymas dėl projekto susisiekimo ir konstrukcijų dalių pakeitimo (2023-09-19 Nr. S-1026), 3 lapai;

10.2. Priedas Nr. 2 – 2024 m. gegužės 31 d. Nr. 2-8230 Dėl papildomų ir nevykdomų susisiekimo ir konstrukcijų dalies darbų rekonstruojamame kelyje A14 ruože nuo 93,726 iki 95,653 km (S-1026), 3 lapai;

10.3. Priedas Nr. 3 – Darbų pakeitimo aktas Nr. 3.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  PVM kodas LT477103515  Telefonas (8 45) 502 601  El. paštas [info@hisk.lt](mailto:info@hisk.lt)  A.s. Nr. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |